News Update: “ขึ้นดอกเบี้ย ไม่ได้แก้เงินเฟ้อ” นักเศรษฐศาสตร์รางวัลโนเบลเตือน สิ่งที่ควรทำคือ แทรกแซงซัพพลาย ไม่ใช่ทำลายเศรษฐกิจ - FINNOMENA
นักเศรษฐศาสตร์รางวัลโนเบลเตือน การขึ้นดอกเบี้ยของ Fed ทำลายเศรษฐกิจ และไม่ได้แก้ปัญหาเงินเฟ้อ
24 พ.ค. 2565

นักเศรษฐศาสตร์รางวัลโนเบลเตือน การขึ้นดอกเบี้ยของ Fed ทำลายเศรษฐกิจ และไม่ได้แก้ปัญหาเงินเฟ้อ
โจเซฟ สติกลิตส์ ศาสตราจารย์จากมหาวิทยาลัยโคลัมเบีย และนักเศรษฐศาสตร์รางวัลโนเบลประจำปี 2001 กล่าวว่า เศรษฐกิจสหรัฐฯ ต้องการการแทรกแซงจากฝั่งซัพพลายมากกว่าการปรับขึ้นดอกเบี้ยที่ล้มเหลวในการควบคุมเงินเฟ้อ
“การขึ้นดอกเบี้ยไม่สามารถแก้ปัญหาเงินเฟ้อ ไม่ได้ทำให้จำนวนอาหารเพิ่มขึ้น และมันจะทำให้ทุกอย่างแย่ลงเพราะผู้คนไม่สามารถลงทุนได้” สติกลิตส์กล่าว และเสนออีกทางเลือก
สติกลิตส์แนะว่า สิ่งที่ควรทำคือการแทรกแซงจากฝั่งการผลิต ซึ่งตอนนี้ข้อจำกัดอย่างอุปทานแรงงาน (Labor Supply) ลดลงแล้วจากสิ่งที่ ปธน. ไบเดนพยายามทำคือ เพิ่มสวัสดิการดูแลเด็กมากขึ้น เพื่อให้ผู้หญิงจำนวนมากกลับสู่ระบบแรงงาน
ขณะที่ การผลิตอาหารก็เป็นอีกสิ่งที่สหรัฐฯ และทั่วโลกควรให้ความสำคัญเช่นกัน
สติกลิตส์กล่าวว่า ก่อนหน้านี้ปริมาณอาหารในสหรัฐฯ เกินดุลมาตลอด และเราสามารถกลับไปอยู่ในจุดนั้นได้ หรืออย่างน้อยที่สุดคือ การที่ทั่วโลกทำทุกอย่างที่พอทำได้เพื่อเพิ่มซัพพลาย เพราะเราต้องจัดการกับปัญหาไม่ใช่ทำให้เศรษฐกิจตกต่ำ
“ไม่ว่าจะเป็นช่วงเวลาไหน การขึ้นดอกเบี้ยที่ทำลายเศรษฐกิจไม่สามารถแก้ปัญหาเงินเฟ้อได้”
อ้างอิง: https://www.bloomberg.com/news/articles/2022-05-23/stiglitz-says-us-rate-hikes-killing-economy-won-t-fix-inflation?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
เงินเฟ้อ
เฟดขึ้นดอกเบี้ย
โจเซฟ สติกลิตส์
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA